Δέσποινα Γλέζου

Η Δέσποινα Γλέζου (Αθήνα, 22 Ιανουαρίου 1947) είναι Ελληνίδα μουσικός, τραγουδίστρια, συνθέτης και συγγραφέας.Δέσποινα Γλέζου

 Βιογραφικά Στοιχεία 
Γεννήθηκε στην Αθήνα και πέρασε τα νεανικά της χρόνια στην περιοχή της Κυψέλης. Οι ρίζες, οι καταγωγές και το έντονα πνευματικό, καλλιτεχνικό και πολιτικοποιημένο οικογενειακό περιβάλλον στο οποίο μεγάλωσε την μύησαν στην τέχνη και την επηρέασαν ποικιλοτρόπως.

 Πατέρας της ήταν ο Βασίλης Γλέζος απ’ τ’ Απεράθου της Νάξου, δικηγόρος που ασχολήθηκε με το εμπόριο και συγγενής του πολιτικού Μανώλη Γλέζου.
 Μητέρα της ήταν η Λούλα (Σταυρούλα, 1908) Γλέζου-Ρίτσου απ’ τη Μονεμβασιά. Έπαιζε πιάνο και ήταν φιλόλογος, αδελφή του ποιητή Γιάννη Ρίτσου. Στην ενότητα ‘Ενδεικτική Βιβλιογραφία’ του λήμματος ‘Γιάννης Ρίτσος’ υπάρχει καταχωρημένο το βιβλίο το οποίο έγραψε η Λούλα Γλέζου-Ρίτσου με τίτλο «Τα παιδικά χρόνια του αδελφού μου Γιάννη Ρίτσου» (Κέδρος, 1981).
 Ο θείος της, Γιάννης Ρίτσος, με τον οποίο είχε μια ιδιαίτερη σχέση μέχρι το θάνατό του, έπαιξε καταλυτικό ρόλο στη διαμόρφωση της συνείδησής της.
 Αδελφός της είναι ο μουσικοσυνθέτης Γιάννης Γλέζος.

Σε ηλικία τεσσάρων ετών παίζει πιάνο, ακορντεόν και φυσαρμόνικα. Αργότερα, σε ηλικία 11 ετών, μαθαίνει μόνη της να παίζει κλασική κιθάρα. Παρακολούθησε μαθήματα χορού επί δεκαέξι χρόνια στις σχολές χορού "Παπαρίζου" και "Ραλλού Μάνου" και σπούδασε πιάνο στο Ωδείο. Τελείωσε το Λύκειο Α.Γ. Τυχοπούλου και στη συνέχεια έγινε δεκτή στη Δραματική Σχολή του Πέλου Κατσέλη χωρίς εξετάσεις, σαν ταλέντο.

Το 1976, εγκαταλείπει την ήδη επιτυχημένη και πολλά υποσχόμενη καριέρα της τραγουδίστριας και κιθαρίστριας και φεύγει στην Αγγλία, απ’ όπου, ως ορμητήριο ταξιδεύει σε πολλές χώρες ανά τον κόσμο. Στην Ελλάδα επιστρέφει οριστικά στα μέσα του ΄80. Από το 1990 ζει μόνιμα στο αγρόκτημα της οικογένειάς της στις Εγγαρές Νάξου.

 Φιλμογραφία 
+Κινηματογραφικές ΤαινίεςΈτοςΤίτλοςΕίδοςΣυμμετοχήΣκηνοθεσίαΠαραγωγήΠαρ.1969Ο ΜπλοφατζήςΚωμωδία, ΑισθηματικήΗθοποιόςΒασίλης ΓεωργιάδηςΚαραγιάννης - Καρατζόπουλος1972Ο άγνωστος εκείνης της νύχταςΑισθηματικήΤραγούδιΟδυσσέας Κωστελέτος Νίκος Παπαδόπουλος 2005Στεγνό ΚαθάρισμαΜυθοπλασίαΗθοποιόςΜάρσα ΜακρήΕΡΤ, Πετροπούλου Τζίνα
+Τηλεοπτικές ΕκπομπέςΈτοςΤίτλοςΕίδοςΣυμμετοχήΣκηνοθεσίαΠαραγωγήΠαρ.1975ΛαβύρινθοςΜουσική εκπομπήΠαρουσιάστριαΛιλή Ναζίρογλου, Γιώργος ΔάμπασηςΕΙΡΤ 

 Λογοτεχνικό Έργο 
ΈτοςΤίτλοςΠληροφορίεςΕκδόσειςΑρ. Σελ.ISBNΠαρ.1997Ραβασάκι στον ΑδάμΠρολογίζει ο Γιάννης Ρίτσος Λιβάνη129960-236-863-2

 Παραπομπές 

 Πηγές 

 Eurorhythm (Οκτώβριος 2009, Τεύχος 69, Σελ. 18-21), "Ελλάδα 1974: Μαρινέλλα ή Νοστράδαμος; Μια συνέντευξη-ποταμός με τη Δέσποινα Γλέζου, εφ' όλης της ύλης."
Εκδόσεις Λιβάνη (Αθήνα), "Συγγραφέας: Γλέζου Δέσποινα" . Livanis.Gr
 Discogs, "Δέσποινα Γλέζου - Δισκογραφία". Discogs.Com

Κατηγορία:Ελληνίδες τραγουδίστριες
Κατηγορία:Έλληνες μουσικοί
Κατηγορία:Ροκ μουσικοί
Κατηγορία:Έλληνες ροκ μουσικοί
Κατηγορία:Έλληνες κιθαρίστες
Κατηγορία:Τραγουδιστές ποπ
Κατηγορία:Ελληνίδες τραγουδίστριες ποπ
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Νέο Κύμα
Κατηγορία:Ελληνίδες συγγραφείς